15.5.2023
RO
Jurnalul Oficial al Uniunii Europene
C 173/33
6.
Al șaselea motiv, întemeiat pe încălcarea articolului 11 TUE — Nu a existat o consultare prealabilă cu instituțiile de învățământ superior deținute de o fiducie (un trust) de interes public, nici cu studenții, profesorii, cercetătorii sau partenerii lor. 7.
Al șaptelea motiv, întemeiat pe încălcarea articolului 2 TFUE — Tratatul FUE nu a atribuit Uniunii, în domeniul politicii în materie de învățământ și de cercetare științifică, competențele care sunt exercitate în decizia de punere în aplicare. 8.
Al optulea motiv, întemeiat pe încălcarea articolului 9 TFUE — Decizia de punere în aplicare nu contribuie la un nivel ridicat de educație și de formare, ci, dimpotrivă, are efecte negative, pe termen lung, în materie de învățământ, de cercetare și de formare pentru studenții, profesorii și cercetătorii instituțiilor de învățământ superior maghiare deținute de o fiducie (un trust). 9.
Al nouălea motiv, întemeiat pe încălcarea articolului 56 TFUE — Decizia de punere în aplicare restrânge drepturile cetățenilor Uniunii ce nu sunt cetățeni maghiari (studenți, profesori, cercetători) care își desfășoară activitatea în cadrul unor instituții de învățământ superior deținute de o fiducie (un trust) de interes public. 10.
Al zecelea motiv, întemeiat pe încălcarea articolului 67 TFUE — Prin suspendarea finanțărilor, decizia de punere în aplicare face imposibilă funcționarea instituțiilor de învățământ superior deținute de o fiducie (un trust) de interes public și atacă astfel în mod indirect sistemul juridic autonom (diferit) și tradițiile juridice din Ungaria. 11.
Al unsprezecelea motiv, întemeiat pe încălcarea articolului 120 TFUE — Efectele discriminatorii și disproporționate ale măsurii constituie de asemenea un dezavantaj concurențial nejustificat pentru instituțiile de învățământ superior deținute de o fiducie (un trust) de interes public. 12.
Al doisprezecelea motiv, întemeiat pe încălcarea articolului 124 TFUE — Decizia de punere în aplicare a suspendat plățile față de diverși destinatari și, între timp, aceste resurse au fost redistribuite altor organisme. 13.
Al treisprezecelea motiv, întemeiat pe încălcarea articolului 165 TFUE — Decizia de punere în aplicare nu contribuie la dezvoltarea unei educații de calitate, ci, în realitate, o îngreunează și o compromite grav. 14.
Al paisprezecelea motiv, întemeiat pe încălcarea articolului 179 TFUE — Pierderea finanțărilor în cadrul programului de cooperare și schimb educativ Erasmus+ și al programului-cadru de cercetare și inovare Horizon Europe presupune un obstacol clar în calea liberei circulații a cercetătorilor, a cunoștințelor științifice și a tehnologiilor, precum și a dezvoltării competitivității. 15.
Al cincisprezecelea motiv, întemeiat pe încălcarea articolului 13 din Carta drepturilor fundamentale a Uniunii Europene (denumită în continuare „carta”) — Un efect evident al deciziei de punere în aplicare este de a modifica funcționarea instituțiilor de învățământ superior din Ungaria care funcționează după noul model. 16.
Al șaisprezecelea motiv, întemeiat pe încălcarea articolului 2 TUE — Conflictul de interese care reprezintă fundamentul și cauza deciziei de punere în aplicare nu există în ceea ce o privește pe reclamantă.